text: Himmelsk tilbud: Mal grafitti på kirken - lovligt! 
  28 december 2014 kl. 13.32
  Det er ikke et tilbud, man får så ofte. Skriv og tegn hvad du vil på kirkens vægge.
  
  I dag blev en uskreven regel blev brudt i Sønder Bjert Kirke.
  Den 35 år gamle kalk på kirkens vægge er nemlig blevet så tilsodet, at man kan skrive i den.
  Så derfor blev ordet givet frit i en ellers traditionsbundet institution.
  Men slagord og fine tegninger får ikke lov til at stå mere end et par dage, fortæller præst i Sdr. Bjert, Tine Illum.
  - Kirken skal lukke nytårsaften, fordi den skal kalkes, siger hun.
  For præsten er der noget symbolsk i, at brugerne af kirken får lov til at tegne i skidtet i kalken, så det hvide kommer frem.
  - Vi lader mennesker prøve at være engle for et øjeblik, for engle skriver jo rent i skidt, fortæller Tina Illum.
  